WP ขายหุ้น “วันเดอร์ฟู้ด โฮลดิ้ง” 50% รับแผนปรับโครงสร้างธุรกิจ
บอร์ด WP ขายหุ้นบริษัทย่อย "วันเดอร์ฟู้ด โฮลดิ้ง" ทั้งหมดสัดส่วน 50% ให้ “รัชภาส ยังเอกสกุล” รับแผนปรับโครงสร้างธุรกิจ ยันไม่กระทบผลการดำเนินงาน
บอร์ด WP ขายหุ้น "วันเดอร์ฟู้ด โฮลดิ้ง" ทั้งหมด 50% ให้ “รัชภาส ยังเอกสกุล” รับแผนปรับโครงสร้างธุรกิจ ยันไม่กระทบผลการดำเนินงาน
4 เม.ย. 2565

บริษัท ดับบลิวพี เอ็นเนอร์ยี่ จำกัด (มหาชน) หรือ WP เปิดเผยว่า ที่ประชุมคณะกรรมการบริษัทเมื่อวันที่ 24 ก.พ.2565 มีมติให้ขายเงินลงทุนในบริษัท วันเดอร์ฟู้ด โฮลดิ้ง จำกัด จำนวน 50% ซึ่งเป็นบริษัทที่ดำเนินธุรกิจร้านจำหน่ายอาหาร ขนม และเครื่องดื่ม ในวันที่ 4 เม.ย.2565 ให้แก่นายรัชภาส ยังเอกสกุล เพื่อปรับเปลี่ยนแผนการลงทุนให้เหมาะสมกับโครงสร้างธุรกิจของบริษัท ยันไม่ส่งผลกระทบต่อการดำเนินงานหรือฐานะการเงินของบริษัท
อนึ่ง ก่อนหน้านี้ในเดือน ม.ค.2564 WP ระบุว่ามีแผนขยายแบรนด์ วันเดอร์ฟู้ด จากในเครือที่จัดตั้งขึ้น ได้แก่ ผัดไทยไฟทะลุ, ข้าวซอย Hungry Rabbit, ร้านอาหาร Hyper Fine Dining ระดับมิชลินสตาร์ 1 ดาวในชื่อ Table 38 และ Pi Kun โดยมีแผนต่อยอดธุรกิจอาหารแช่แข็ง ธุรกิจแคทเทอริ่งและการขยายแฟรนไชส์ไปยังประเทศในแถบเอเชีย